b'\n_START_ARTICLE_\nFunkcija (matematika)\n_START_SECTION_\nIstorija\n_START_PARAGRAPH_\nMatematin\xc4\xaf termin\xc4\x85 \xe2\x80\x9efunkcija\xe2\x80\x9c pirmasis 1694 metais panaudojo Gotfridas Leibnicas, apib\xc5\xabdindamas dyd\xc4\xaf, susiet\xc4\x85 su kreiv\xc4\x97s tam tikru ta\xc5\xa1ku ar liestine. Tokios funkcijos dabar vadinamos diferencijuojamomis funkcijomis. Tokios funkcijos turi rib\xc4\x85 ir i\xc5\xa1vestin\xc4\x99, kas yra diferencialinio ir integralinio skai\xc4\x8diavim\xc5\xb3 pagrindas._NEWLINE_XIX am\xc5\xbeiuje funkcijos s\xc4\x85voka formalizuota bei prapl\xc4\x97sta. XIX am\xc5\xbeiaus pabaigoje nepriklausomai vienas nuo kito beveik tuo pat metu \xc5\xa1iuolaikin\xc4\xaf funkcijos formal\xc5\xb3 apibr\xc4\x97\xc5\xbeim\xc4\x85 pateik\xc4\x97 pranc\xc5\xabzas Peteris Dirichl\xc4\x97 ir rusas Nikolajus Loba\xc4\x8devskis.'